एसडीएम ने दो राशन डीलरों को किया सस्पेंड
टोडाभीम | एसडीओजगदीश आर्य ने बुधवार को उपखंड के दो राशन डीलरों के खिलाफ कार्रवाई करते हुए सस्पेंड कर दिया। इन दोनों राशन डीलरों के विरुद्ध शिकायत पर की गई जांच के बाद इन्हें नोटिस जारी किए गए थे, लेकिन एक राशन डीलर द्वारा नोटिस का संतोषजनक जवाब नहीं देने तथा दूसरा राशन डीलर को दो बार नोटिस दिए जाने के बाद भी जवाब प्रस्तुत नहीं करने पर कार्रवाई गई।
एसडीओ जगदीश आर्य ने बताया कि उपखंड मुख्यालय स्थित वार्ड नं. 9 के राशन डीलर भगवती प्रसाद तथा मातासूला के शिवराम मीना के विरुद्ध शिकायत मिली थी, जिसको लेकर जांच के बाद इन दोनों राशन डीलरों को कारण बताओं नोटिस जारी किए गए थे। राशन डीलर भगवती प्रसाद द्वारा नोटिस का संतुष्ट-पूर्ण जवाब नहीं देने तथा शिवराम मीना को दो बार दिए गए नोटिस के बाद भी उपस्थित होकर जवाब नहीं देने पर सस्पेंड की कार्रवाई की गई है। इन दोनों राशन डीलरों के क्षेत्र में राशन सामग्री वितरण की व्यवस्था के लिए राशन डीलर बोद्याराम मीना हनुमान सहाय मीना को लगाया गया है।
hin_Deva hin_Deva hin_Deva